CELEX: 32011R1222
Language: sl
Date: 2011-11-28 00:00:00
Title: Izvedbena uredba Komisije (EU) št. 1222/2011 z dne 28. novembra 2011 o spremembi Uredbe (ES) št. 1010/2009 glede upravnih ureditev s tretjimi državami v zvezi s potrdili o ulovu za proizvode morskega ribištva

29.11.2011   
            
            
               SL
            
            
               Uradni list Evropske unije
            
            
               L 314/2
            
         IZVEDBENA UREDBA KOMISIJE (EU) št. 1222/2011
   z dne 28. novembra 2011
   o spremembi Uredbe (ES) št. 1010/2009 glede upravnih ureditev s tretjimi državami v zvezi s potrdili o ulovu za proizvode morskega ribištva
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1005/2008 (1) z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in zlasti členov 12(4), 14(3), 20(4) ter 52 Uredbe,
   ob upoštevanju naslednjega:
   
               (1)
            
            
               Upravne ureditve s tretjimi državami v zvezi s potrdili o ulovu za ribiške proizvode so navedene v Prilogi IX k Uredbi Komisije (ES) št. 1010/2009 z dne 22. oktobra 2009 o določitvi podrobnih pravil za izvajanje Uredbe (ES) št. 1005/2008 (2).
            
         
               (2)
            
            
               Z Norveško in Južno Afriko sta bili dogovorjeni novi upravni ureditvi v zvezi s potrdili o ulovu, ki temeljita na sistemih za elektronsko sledljivost, in sicer dne 4. maja 2011 oziroma 21. septembra 2010.
            
         
               (3)
            
            
               Prilogo IX k Uredbi (ES) št. 1010/2009 je zato treba spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Priloga IX k Uredbi (ES) št. 1010/2009 se spremeni, kakor je določeno v prilogah I in II k tej uredbi.
   Člen 2
   Začetek veljavnosti
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 286, 29.10.2008, str. 1.
   
      (2)  UL L 280, 27.10.2009, str. 5.
   
      PRILOGA I
      V Prilogi IX k Uredbi (ES) št. 1010/2009 se oddelek 1 nadomesti z naslednjim:
      
         „Oddelek 1
         
         
            NORVEŠKA
         
         SISTEM POTRDIL O ULOVU
         V skladu s členom 12(4) Uredbe (ES) št. 1005/2008 se potrdilo o ulovu iz člena 12 navedene uredbe in Priloge II k navedeni uredbi nadomesti – za ribiške proizvode, pridobljene iz ulovov ribiških plovil, ki plujejo pod zastavo Norveške – z norveškim potrdilom o ulovu na podlagi norveškega sistema za tehtanje in beleženje ulovov. To je sistem za elektronsko sledljivost pod nadzorom norveških organov, ki zagotavlja enako raven nadzora s strani organov, kot se zahteva v okviru sistema potrdil EU o ulovu.
         Vzorci norveških potrdil o ulovu, ki nadomeščajo potrdili Evropske unije o ulovu in ponovnem izvozu, so v Dodatku 1.
         Dokumenti iz člena 14(1) in (2) Uredbe (ES) št. 1005/2008 se lahko pošljejo po elektronski poti.
         Norveška zahteva potrdilo o ulovu za iztovarjanje na Norveškem in uvoz v državo za ulove ribiških plovil, ki plujejo pod zastavo države članice Evropske unije.
         MEDSEBOJNA POMOČ
         Medsebojna pomoč iz člena 51 Uredbe (ES) št. 1005/2008 se vzpostavi za olajšanje izmenjave informacij in pomoči med zadevnimi organi na Norveškem in v državah članicah Evropske unije na podlagi podrobnih pravil o medsebojni pomoči iz Uredbe Komisije (ES) št. 1010/2009
         
            Dodatek I.
            
               
            
               
            
               
            
               
         “
   
   
      PRILOGA II
      Prilogi IX k Uredbi (ES) št. 1010/2009 se doda naslednji oddelek 7:
      
         „Oddelek 7
         
         
            JUŽNA AFRIKA
         
         SISTEM POTRDIL O ULOVU
         V skladu s členom 12(4) Uredbe Sveta (ES) št. 1005/2008 se potrdilo o ulovu iz člena 12 navedene uredbe in Priloge II k navedeni uredbi nadomesti – za ribiške proizvode, pridobljene iz ulovov ribiških plovil, ki plujejo pod zastavo Južne Afrike – z južnoafriškim potrdilom o ulovu. To je sistem za elektronsko sledljivost pod nadzorom južnoafriških organov, ki zagotavlja enako raven nadzora s strani organov, kot se zahteva v okviru sistema potrdil EU o ulovu.
         Vzorca južnoafriških potrdil o ulovu, ki nadomeščata potrdili Evropske unije o ulovu in ponovnem izvozu, sta v Dodatku 1.
         Dokumenti iz člena 14(1) in (2) Uredbe (ES) št. 1005/2008 se lahko pošljejo po elektronski poti.
         
            Dodatek I.
            
               
            
               
            
               
         “